|  |
| --- |
|  |
|  |

Ликовна колонија КОЛУТ МАНДИЋ

Бранка и Милош Мандић

25274 Колут, Стојана Матића, бб.

Телефони: 00381 25 804030 и 00381 64 3521037

Мејл: kolutmandic@yahoo.com

**К   О   Н   К   У   Р  С**

**за**

**Међународну изложбу слика ВОЗНЕСЕЊЕ ОТАЏБИНЕ**

     Ликовна колонија КОЛУТ МАНДИЋ је одлучила да приоритет њених активности у наредном периоду буде организовање међународне изложбе слика под називом ВОЗНЕСЕЊЕ ОТАЏБИНЕ.

    Изложба ВОЗНЕСЕЊЕ ОТАЏБИНЕ ће бити МЕЂУНАРОДНА у  3 (три) сегмента:

    - УМЕТНИЦИ ће бити из више земања (Србија, Црна Гора, Македонија, Грчка, Кипар, Бугарска, Румунија, Јерменија, Грузија, Украјина, Белорусија и Русија),

    - ЖИРИ ће имати 5 (пет) чланова и сачињаваће га истакнути историчари уметности и познаваоци ликовне уметности из наведених земаља и

    - ИЗЛОЖБЕ ће поред публике у Србији видети и  љубитељи уметности у неким од наведених земаља.

    Тема изложбе ВОЗНЕСЕЊЕ ОТАЏБИНЕ даје могућност сваком уметнику да своју отаџбину представи на што  бољи и лепши начин, кроз мотиве из историје, митологије, културе, вере, традиције, фолклора, природе, владара, јунака, коња у јунака, принцеза, вила, владарки...

    Изложбом су обухваћене све ПРАВОСЛАВНЕ земље света. Желим да овом изложбом окупим и објединим најзначајнија имена ликовне сцене ПРАВОСЛАВНИХ земаља. У скорије време за изложбу ћу тражити и благослов Српске Правослане Цркве.

    Слике ће бити урађене у техници уља или акрила на платну. Димензија слика је: од 50 х 70 цм (најмање) до 80 х 100 цм (највеће). Слике могу бити и у димензијама између наведених.

    Рок за предају слика је 30. септембар 2015. године. Уметници из иностранства ће послати фотографију завршене слике на моју мејл адресу. Након пријема жири ће одлучити које слике ће ући у каталог и сачињавати изложбу ВОЗНЕСЕЊЕ ОТАЏБИНЕ и прогласити најбољи рад. Напомињем да ће жири веома одговорно и студиозно бирати слике, тако да ће у каталогу бити само најбољи радови. Нисам ограничен бројем радова који ће бити заступљени у каталогу, тако да ће једини услов бити квалитет слика.

    Уметник, чији је рад прошао жирирање, биће одмах обавештен. Уметник ће послати слику поштом на моју адресу. Рок за предају радова је 31. октобар 2015. године. Након пријема слике се фотографишу, професинално, у високој резолуцији.

Све слике ће бити квалитетно ураљене.

    Каталог, који ће бити  саставни део свих изложби ВОЗНЕСЕЊЕ ОТАЏБИНЕ је у формату А4. Рад сваког од уметника ће бити заступљен на једној страни каталога. Саставни део каталога ће бити и текстови водећих ликовних критичара Србије. Први тираж  је 1.000 (хиљаду) примерака каталога.

    У јануару 2016. године почео бих са излагањем у Србији. У току 2016. и 2017. године, у Србији, а потом и у неким од наведених земаља, направио бих најмање 20 (двадесет) изложби. Напомињем да ћу сваког уметника унапред обавештавати о свакој изложби (град, галерија, време одржавања ...) и сваком послати фотографије или видео запис са отварања сваке изложбе!

**Важна напомена:** Изложба је продајна. Ако се слика прода, новац припада уметнику! Након продаје, и пошто је примио новац, уметник је дужан да направи нову слику, истог квалитета, технике и димензија, тако да ја могу наставити даље излагати комплетну изложбу. Ако се слика НЕ ПРОДA, или задња слика која се НЕ ПРОДА остаје власништво Ликовне колоније КОЛУТ МАНДИЋ.

    Ликовна колонија КОЛУТ МАНДИЋ постоји 15 (петнаест) година.  До сада је било 27 сазива. Направио сам и 4 колоније за друге институције. Колонија је међународна, и поред уметника из Србије, учесници су и уметници из 16 земаља света. Сарађујем и са ликовним колонијама у Русији, Словачкој, Мађарској, Хрватској, БиХ, Црној Гори... До сада сам остварио 111 изложби у Србији и другим земљама. Имао сам и посебне тематске изложбе:

    САВРЕМЕНИ СРПСКИ ЦРТЕЖ - Хрватска и Србија (2007. година),

    САВРЕМЕНИ СРПСКИ ЦРТЕЖ - Мађарска и Румунија (2010 и 2011. година),

    ЖЕНА - Србија (2010. година),

    РУСИЈА (Српски сликари Русији) - Србија (2011. и 2012. година),

    СРБИЈА (Руски сликари Србији)   - Србија (2012. и 2013. година),

    ЛЕПОТА ЖЕНЕ - Србија, Словачка и Мађарска (2013, 2014. и 2015. година) и

    АМЕРИКА (Српски сликари Америци) - Србија (2013. година).

    Надам се да је ово добар разлог да  остваримо још једну тематску изложбу. Заједничким трудом, позитивном енергијом и лепотом коју носи ликовна уметност,  направићемо изузетан културни догађај,  који ће бити на добробит свим НАШИМ  земљама.

Молимо Вас да потврдите Ваше учешће,

Велики поздрав.

      Колут, 01. март 2015. године.                                                      Бранка и Милош Мандић